Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 402

8. évfolyam vége A tanult dallamok éneklése emlékezetből, bővítése 10-15 új dallal. A tanult ritmusképletek hangoztatása, dinamikai jelek alkalmazása, könnyű dallamok és ritmusok írása és olvasása. A többször hallgatott zeneművek felismerése hallás után, elhelyezése zenetörténeti korszakokban. A tanult zenetörténeti korszakok legfőbb stílusjegyeinek, zeneszerzőinek, műfajainak az ismerete 2009/72. szám (pl. a 19–20. századi zene stílusjegyei, műfajainak felsorolása). A zenei szaknyelv pontos használata. A hangjegyírás jelrendszerének pontos használata. Tájékozódás a kottában, zeneművek követése kottából. Dúr és moll hangnemek, két kereszt és két bé ismerete. Dallamalkotás ritmikai, dallami, formai és népzenei stílusokra vonatkozó ismeretek alapján. A legfontosabb néphagyományok, szokások és az ehhez kapcsolódó dalanyag jellegzetességeinek ismerete. 2009/72. szám Vizuális kultúra 5–8. évfolyam Célok és feladatok − A tanulók látáskultúrájának megalapozása. − A vizuális megismerő-, befogadó- és alkotóképességek fejlesztése. − A látvány mélyebb tartalmának, jelentésének, esztétikai üzenetének megértésének elősegítése. − A kommunikáció köznapi, művészi, műszaki és tudományos módjainak, a közlés és kifejezés képi formáinak megismertetése. − A képi világban való eligazodás segítése, személyes alkotói utak bejárására bátorítás. − A képi, plasztikai ábrázoló, kifejező-, közlő-, alakító-, konstruáló képességek fejlesztése gondolatban és érzelmekben gazdag tevékenységek által. − A tanulók kritikus befogadói képességének megalapozása, az információk közötti szelektáló képesség fejlesztése. − A művészeti nevelés értékközvetítő, értékteremtő személyiségformáló szerepének tudatosítása. − Az érzelmekkel kísért szabad önkifejezés, fokozott realitásigény, objektív képi gondolkodás fejlesztése. − A befogadóképesség fejlesztése a látvány analízisén, azaz a (magyar és egyetemes művészettörténetből vett) műalkotások elemzésén, leírásán, értékelésén, keresztül megalapozott vizuális ítéletalkotás megfogalmazásáig. Fejlesztési feladatok

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes